Valeriano Abanador

Hi Kapitan Valeriano Salazar Abanador (Septyembre 1869 - Nobyembre 8, 1956) usa nga hefe de polisiya han bungto han Balangiga.  Amo hiya an usa han nagplano ngan amo an namuno han mga Samarnon nga nakig-away han mga Americano dida han Nahitabo ha Balangiga han Septyembre 28, 1901. Patod gihapon hiya ni Eugenio Daza nga usa gihapon nga kapitan ngan usa han mga igkasi-namuno han pag-atake han mga Amerikano ha Balangiga.

Gin-agnayan gihapon hiyá nga Apoy Valê.

Monumento ni Abanador
Ha plaza han Balangiga mayda monumento ha dungog ni Valeriano Abanador. Ini naatubang han singbahan paroko han Balangiga han Singbahan San Lorenzo nga Martir ngan natalikod han Munispyo. Harani ini han Monumento han Enkwentro ha Balangiga. An istatwa ni Abanador nagpapakita ha iya nga natindog nga may kapot nga sundang ha iya tuo nga kamot samtang an iya wala nga kamot naalsa hin baston. Ginpapakita dinhi an ginbuhat ni Abanador pagsenyal han atake han Nahinabo ha Balangiga nga diin gin-alsa niya an iya kamot nga nakapot hin baston ngan sinminggit: Atake mga Balangigan-on.

Ginpakita gihapon ini nga kahimo ni Abanador han harani nga Monumento han Enkwentro ha Balangiga nga hirani han monumento ni Abanador.

Biyograpiya
Samar
Eastern Samar
Kalibutan Waraynon
Mga natawo han 1869
Mga namatay han 1956